खुशखबरी: इन 50 स्पेशल ट्रेनों में मार्च तक कर सकेंगे सफर, जानिए रूट-टाइमिंग सहित पूरी जानकारी
भारतीय रेलवे रेल यात्रियों की सुविधाओं और मांग को देखते हुए लगभग 50 स्पेशल ट्रेनों की संचालन अवधि को मार्च 2021 तक के लिए बढ़ा दिया है। वहीं, कई और साप्ताहिक स्पेशल ट्रेनें चलाने का भी ऐलान किया गया है।
नई दिल्ली। भारतीय रेलवे रेल यात्रियों की सुविधाओं और मांग को देखते हुए लगभग 50 स्पेशल ट्रेनों की संचालन अवधि को मार्च 2021 तक के लिए बढ़ा दिया है। वहीं, कई और साप्ताहिक स्पेशल ट्रेनें चलाने का भी ऐलान किया गया है। मार्च तक संचालन अवधि बढ़ी हुई ट्रेनों में 12 जोड़ी त्योहार स्पेशल ट्रेनें शामिल हैं। यानि आपको होली पर घर जाने के लिए ट्रेन टिकट को लेकर परेशान नहीं होना पड़ेगा। उत्तर रेलवे के मुताबिक, सभी विशेष रेलगाड़ियों में केवल आरक्षित श्रेणी के डिब्बे लगेंगे। इनमें दिल्ली, राजस्थान, उत्तराखंड, पश्चिम बंगाल, तामिलनाडु, पंजाब, चेन्नई, केरल, महाराष्ट्र और मध्य प्रदेश को आपस में जोड़ने वाली ट्रेनें शामिल हैं।वहीं पूर्व रेलवे ने जिन स्पेशल ट्रेनों की संचालन अवधि में विस्तार किया गया है उनके लिए टिकटों की बुकिंग 29 जनवरी (शुक्रवार) से की जा सकेगी। टिकटों की बुकिंग पीआरएस काउंटर्स और आईआरसीटीसी की आधिकारिक वेबसाइट व एप के माध्यम से की जा सकेगी। वहीं पश्चिम रेलवे राजकोट मंडल ने भी यात्रियों की सुविधा एवं अतिरिक्त भीड़ के समायोजन के लिए ओखा-एर्नाकुलम तथा ओखा-रामेश्वरम स्पेशल ट्रेनों को अतिरिक्त फेरों के साथ विस्तारित करने का निर्णय लिया है। इस ट्रेनों के लिए भी ट्रेन टिकटों की बुकिग 29 जनवरी से होगी शुरू।Image Source : TWITTERSpecial Train latest newsवहीं पश्चिमी रेलवे ने ट्वीट करके 12 जोड़ी स्पेशल ट्रेनों के समय विस्तार की जानकारी दी है।CLICK HERE: यहां क्लिक करके देखिए पूरी ट्रेनों की लिस्ट और टाइमिंगरेल यात्री इन नियमों का रखें ध्यानगौरतलब है कि भारतीय रेलवे द्वारा चलाई जा रही सभी स्पेशल ट्रेनों में यात्रा के दौरान रेल यात्रियों को सरकार द्वारा तय कोरोना प्रोटोकॉल का पालन करना अनिवार्य होगा। साथ ही कंफर्म टिकट पर ही ट्रेनों में यात्रा की अनुमति दी गई है। कोरोना वायरस को ध्यान में रखते हुए रेलवे की ओर से यात्रियों से अपील की गई है कि यात्री स्टेशन पर शारीरिक दूरी के नियमों का पालन करें। सेनेटाइजेशन सहित केंद्र व राज्य सरकार द्वारा बनाए गए कोविड- 19 से संबंधित नियमों का पालन करें।